b'\n_START_ARTICLE_\nEttore Majorana\n_START_SECTION_\nBiografia\n_START_PARAGRAPH_\nMajorana nasqu\xc3\xa9 a Cat\xc3\xa0nia, Sic\xc3\xadlia. dotat per les matem\xc3\xa0tiques des de la infantesa, de ben jove s\'un\xc3\xad a l\'equip d\'Enrico Fermi a la Universitat de Roma La Sapienza com un dels "Nois de via Panisperna" al Viminal._NEWLINE_El seu oncle Quirino Majorana tamb\xc3\xa9 era un f\xc3\xadsic._NEWLINE_Comen\xc3\xa7\xc3\xa0 estudiant enginyeria el 1923 per\xc3\xb2 ho canvi\xc3\xa0 per la f\xc3\xadsica el 1928 a inst\xc3\xa0ncies d\'Emilio Segr\xc3\xa8. les seves primeres publicacions acad\xc3\xa8miques tractaven de la espectroscopia at\xc3\xb2mica._NEWLINE_En totals, els assajos realitzats per Majorana en f\xc3\xadsica foren 9, tots ells escrits entre 1928  i 1933._NEWLINE_El 1931, Majorana public\xc3\xa0 sobre el fenomen de l\'autoionitzaci\xc3\xb3 en els espectres at\xc3\xb2mics el mateix any que ho va fer de forma independent Allen Shenstone. _NEWLINE_El 1932, public\xc3\xa0 un escrit respecte al paper dels \xc3\xa0toms alineats en camps magn\xc3\xa8tics que varien en el temps, aquest problema tamb\xc3\xa9 va ser estudiat per part de I.I. Rabi i altres i d\xc3\xb3na lloc a la branca de la f\xc3\xadsica at\xc3\xb2mica, la de l\'espectroscopia d\'alta freq\xc3\xbc\xc3\xa8ncia. El mateix any public\xc3\xa0 sobre la base te\xc3\xb2rica de l\'espectre de massa de les part\xc3\xadcules elementals, Majorana publicava en itali\xc3\xa0 i aix\xc3\xb2 feia que les seves descobertes quedessin en foscor relativa durant d\xc3\xa8cades._NEWLINE_Ell va ser el primer a proposar que la part\xc3\xadcula desconeguda dels experiments de Ir\xc3\xa8ne Curie i Fr\xc3\xa9d\xc3\xa9ric Joliot tindrien la massa d\'un prot\xc3\xb3, aquesta part\xc3\xadcula seria el neutr\xc3\xb3. Com que Majorana no ho va publicar va ser  James Chadwick qui ho va fer i va guanyar el Premi Nobel.\n_START_SECTION_\nTreball amb Heisenberg, malaltia i a\xc3\xafllament\n_START_PARAGRAPH_\nSeguint consells de Fermi, Majorana deix\xc3\xa0 It\xc3\xa0lia el 1933 i a Leipzig, Alemanya, es trob\xc3\xa0 amb Werner Heisenberg de qui es va fer tamb\xc3\xa9 amic. Majorana tamb\xc3\xa9 viatj\xc3\xa0 ao Copenhaguen, on treball\xc3\xa0 amb Niels Bohr, que era amic i mentor de Heisenberg._NEWLINE_A l\'alemanya dels nazis Majorana treball\xc3\xa0 en la teoria del nucli at\xc3\xb2mic. El darrer escrit cient\xc3\xadfic de Majorana \xc3\xa9s de l\'any 1937 i tracta de la teoria sim\xc3\xa8trica dels electrons i positrons.  _NEWLINE_A la tardor de 1933,Majorana torn\xc3\xa0 a Roma per una malaltia de gastritis desenvolupada aparentment per esgotament nervi\xc3\xb3s i es va tancar en les seves relacions socials i va deixar de publicar._NEWLINE_Majorana tamb\xc3\xa9 va escriure sense publicar sobre geof\xc3\xadsica, a enginyeria el\xc3\xa8ctrica, de matem\xc3\xa0tica a la relativitat. Aquests escrits es conserven a  la Domus Galileiana a Pisa, i han estat recentment editats per Erasmo Recami i Salvatore Esposito._NEWLINE_Va ser professor de f\xc3\xadsica te\xc3\xb2rica a la Universitat de N\xc3\xa0pols el 1937.\n_START_SECTION_\nDesaparici\xc3\xb3\n_START_PARAGRAPH_\nL\'escriptor Leonardo Sciascia va escriure un llibre, Il Caso Majorana (1972) sobre les hip\xc3\xb2tesis de desaparici\xc3\xb3 de Majorana._NEWLINE_Majorana va desapar\xc3\xa8ixer en circumst\xc3\xa0ncies desconegudes anant en vaixell de N\xc3\xa0pols a Palermo. El seu cos no s\'ha trobat mai, va retirar tots els diners del seu comte bancari abans de la seva marxa._NEWLINE_El seu cos no fou mai trobat i en la seua \xc3\xbaltima carta escrita no s\'hi troba cap indici sobre la futura desaparici\xc3\xb3._NEWLINE_Es creu que potser es va su\xc3\xafcidar, emigrar a l\'Argentina, ingressar en un monestir, haver estat segrestat o assassinat o haver-se convertit en un rodam\xc3\xb3n. Leonardo Sciascia va escriure un llibre sobre aix\xc3\xb2: La Scomparsa di Majorana.'